Publication: Magyar Közlöny
Issue: MK-2007-108 (Year: 2007, Number: 108)
Era: 2004-2010
Section: pontjaiban, valamint a végrehajtására kiadott 71/2006. (IV. 3.) Korm. rendeletben
Paragraph Index: 549

146. A HM SZMSZ V. fejezet /A HONVÉDELMI MINISZTÉRIUM MŰKÖDÉSÉNEK SZABÁLYAI/ „2. MINISZTÉRIUMI MUNKATERVEZÉSEK, ELLENŐRZÉSEK” címsor 2.1. pont /Munkatervezés/ 2.1.3. alpontjának /A Honvédelmi Minisztérium tervezési okmányai kidolgozásának főbb szabályai/ huszadik, huszonegyedik, huszonkettedik és huszonharmadik bekezdései helyébe az alábbi bekezdések lépnek: „A Honvédelmi Minisztérium Kétoldalú Nemzetközi Együttműködési Terve (KNET) tartalmazza a miniszter, az államtitkár, a szakállamtitkárok, a kabinetfőnök, a Honvéd Vezérkar főnök és helyettese, valamint a HM szervek és az MH katonai szervezetei mindazon kétoldalú együttműködési feladatait, amelyek 2007/108. szám végrehajtása szükséges ahhoz, hogy a kétoldalú kapcsolatok szabályozottan, tervszerűen és átláthatóan történjenek. A tervezet részletezi a vezetők nemzetközi találkozóit, a nemzetközi kapcsolat keretében megoldandó feladatokat, az azokhoz rendelhető költségkereteket, a programok megszervezéséért, a feladat megoldására szolgáló előkészítő tevékenységért felelős szerveket, a feladat végrehajtásának ütemezését. A kétoldalú nemzetközi együttműködési tervet a miniszteri irányelvek, valamint a szakmai főfelelősök bedolgozásai alapján a Nemzetközi Együttműködési Főosztály állítja össze. A tervet a védelempolitikai szakállamtitkár terjeszti elő jóváhagyásra a honvédelmi miniszterhez. A Honvédelmi Minisztérium Multilaterális Együttműködési Terve (MET) tartalmazza a miniszter, az államtitkár, a szakállamtitkárok, a kabinetfőnök, a Honvéd Vezérkar főnök és helyettese, valamint a HM szervek és az MH katonai szervezetek mindazon többoldalú együttműködési feladatait utazás/fogadás viszonylatban, amelyek végrehajtása szükséges ahhoz, hogy a multilaterális szervezetekkel (NATO/EU/ENSZ/EBESZ) folytatott kapcsolatok szabályozottan, tervszerűen és átláthatóan történjenek. A terv részletezi a benne szereplő rendezvény témáját, tervezett helyét, idejét, a résztvevők létszámát, és a végrehajtására tervezett költséget. A multilaterális együttműködési tervet a miniszteri irányelvek, valamint a szakmai főfelelősök bedolgozásai alapján a Védelempolitikai Főosztály állítja össze. A tervet a védelempolitikai szakállamtitkár előzetes egyetértésével terjeszti elő jóváhagyásra a miniszterhez.”

Source: https://magyarkozlony.hu/hivatalos-lapok/da278145832bfad1741401b37001dde55f98110c/dokumentumok/2b025ef300a6c659e6aafd4084a275b8255f10ba/letoltes